Burjassot se suma al silenci en Memòria de les Víctimes del Terrorisme
2025-07-24

Hui, 11 de març, és el Dia Europeu en Memòria de les Víctimes del Terrorisme, una efemèride instaurada per la Unió Europea que té per finalitat commemorar a totes les víctimes que hagen patit danys causats per atemptats terroristes, comesos en l’àmbit de la Unió Europea. La jornada va quedar oficialment instaurada en 2004, a conseqüència dels terribles atemptats terroristes perpetrats a Madrid, l’11 de març d’aquell any, dels quals hui es complixen 21 anys i que van costar la vida de 192 persones.

Així, l’Ajuntament de Burjassot s’ha unit a la commemoració del Dia Europeu en Record de les Víctimes del Terrorisme, sumant-se a la crida de la Federació Espanyola de Municipis i Províncies de guardar un minut de silenci, a les portes dels ajuntaments, les diputacions provincials, els capítols i els consells insulars com a mostra del record solidari amb les víctimes dels atemptats terroristes i com a senyal de solidaritat envers les seues famílies.